subgetz, et regna moult noblement. or aduint que une moult griefue et 

 aspre maladie suruint au roy Ollerich son pere, tellement que les maistres 

 n'y sauoient donner conseil. durant laquelle maladie ung cheualier preu- 

 domme bien renomme , son subget, nomine Folliant de Jonal, qui en son 

 temps auoit serui le roy Ruthegeer son pere, et pareillement le roy Olle- 

 rich long espace de temps, mais pour ce que le bon cheualier Foliant 

 veoit le desroy de la conduite du roy Ollerich son maistre, et qu'il 

 laissoit les voyes de raison et de justice et usoit volnntairement du con- 

 seil des gens vicieulx, hayans le bien publique, ä l'occasion de ce s'estoit 

 departy du seruice du roy. toutes fois quant il scent sa maladie, luy qui 

 l'amoit de tout son euer, ne se peuent tenir qu'il ne le venist veoir et 

 visiter. et taut fist qu'il vint en la presence du roy, lequel il trouua en 

 son lit tres appresse de maladie, dont moult luy despleut. doulcement et 

 humblemant le salua. et quant le roy le vit, il en fut moult joyeulx, et 

 lui dist "ha mon bon amy Foliant, tu soyes le bien venu, je te voi vou- 

 lentiers. or pleust a dieu que par cy deuant ie t'eusse creu: car ie scay 

 que moi et tous mes affaires en vaullsissent mieulx en Corps et en ame. 

 helas, eher amy, j'endure paine merueilleuse, et voy bien que ma fin 

 approuche." et apres ces paroles le roy ce confessa moult deuotement et 

 de euer contrit de tous ses pechiez. et lors sou confesseur luy bailla ab- 

 solucion, et luy charga pour penitance qu'il priast merey a tous ses sub- 

 getz, et qu'il enjoignist a son filz Rodolph deuant tous qu'il vousist estre 

 apres luy bon prince et droiturier. et quant le roy ot fine sa confession, 

 il appella son premier chambellan, et luy commanda que sans faillir il 

 feist leindemain au matin, ä vin heures, se dieu luy donnoit tant de 

 vie, assembler et venir deuers luy toutes les gens d'eglise nobles et des 

 gens de ses bonnes villes et de son peuple, autant que recouurer en 

 pouroit, et pareillement Rodolph son fdz, et aussy tous ses conseilliers 

 et officiers, de quelconques estat qu'ilz fussent. lequel chambellan acom- 

 plis son commandement. et quant vint au matin, enuiron neuf heures, le 

 roy, qui auoit fait faire ung lit en la grant sale du palais, se fist illec 

 porter: car il estoit sy griefuement malade que nullement ne se pouoit 

 soustenir. et incontinent la grant sale fut sy plaine de gens que ä grant 

 paine s'y pouoit on tourner. et lors le roy Ollerich, qui moult auoit ja 

 voix nasse et foible, en la presence de tous leur pria humblement par- 

 don et merey des abus griefs b et dommaiges que maintes fois il leur 

 auoit fait en son temps. et tantoust il fit venir deuant luy Rodolph son 

 filz et aultres princes et grans seigneurs de son ost, et illec ordonna son 

 testament par tres bonne maniere. entre aultres chouses il esleut sa se- 

 pulture en I'eglise de Mons r Saint Olphe ä Droulphele , en son royaulme 



